  Анжелика Тихонова корреспондент 24-тӥ южтолэзе Алнашын Николай Постников нимо «Кырӟамтэ кырӟанэ - сюлэмам» II элькун фестиваль-конкурс ортчоз. Отчы быдэс элькунысь коллективъёс пыриськозы. Ивортодэтъя «Удмуртия» агентстволы со сярысь Алнашысь Лулчеберетъя юртысь методист Анна Попова вераз. Та фестиваль конкурс милям кыкетӥзэ радъяське ини. Со радъяське кык арлы одӥг пол. <…> Таяз арын пырисько 28 коллективъёс. Туж трос Эгра ёросысь вазиськонъёс лэземын, Ижкарысь, Пичи Пургаысь, Можгаысь, Гракысь, Дэриысь Анна Попова, Алнашысь Лулчеберетъя юртысь методистФестиваль-конкурсэ пыриськисьёс кык кырӟан быдэстозы. Анна Поповалэн верамезъя, огез кырӟанзы одно ик Николай Постниковен гожтэмын луыны кулэ, нош кыкетӥез – ас ёросысьтызы крезьгурчиен. Фестиваль-конкурс элькунысь самодеятельной крезьгурчиослэсь ужъёссэс вӧлмытон понна но Удмуртиысь лулчеберет удысысь дано ужасез, самодеятельной крезьгурчиез, кылбурчиез, Алнаш ёросысь Николай Постниковез буре вайыса радъяське. Ватсан Николай Елисеевич Постников вордӥськиз 25-тӥ толшоре 1960-тӥ арын Алнаш ёросысь Блатгуртын. 1984-тӥ арын Ижкарысь крезьгуръя училищеысь вокалъя ёзэтэз йылпумъяз. Удмуртиысь кырӟанъя но эктонъя «Италмас» ансамбльын ужаны кутскиз. 1984-тӥ арын куарусёнысен Алнаш ёросысь Лулчеберетъя юртысь калык хорын хормейстер, аккомпаниатор луыса тыршыны кутскиз.1991-тӥ арын «Алнаш мылкыд» ансамбль кылдытӥз. Ас гожтэм кырӟанъёсыныз трос пӧртэм ёрос но элькун конкурсъёслэн лауреатэз луылӥз. Улонысь кошкиз 2010-тӥ арын 1-тӥ толшоре. Николай Постников 200-лэсь ятыр ӟуч но удмурт кылын кырӟанъёс гожтӥз. Соос пӧлын «Тыпылэсь меда, бадярлэсь меда», «Жингырес удмурт кырӟан», «Ӧй вала, ӧй шӧды», «Мыным-а верад?», «Лулы мынам» кырӟанъёс но мукетъёсыз. Тегъёс: Лулчеберет Удмуртия фестиваль Алнаш кырӟан  